Ionuț Bindea (ROCA Industry) la Quarterly Report: „Avem deja implementați roboți în producție. Peste doi ani vom avea retehnologizată 100% fabrica”
Ionuț Bindea, directorul general al ROCA Industry, a participat miercuri, 27 noiembrie, la cea de-a șasea ediție a Quarterly Report, evenimentul dedicat companiilor listate la Bursa de Valori București și investitorilor, organizat de Ziare.com împreună cu partenerul principal Tradeville. Bindea a prezentat modul de funcționare a societății și a aprofundat strategia de dezvoltare a companiei, bazată pe fuziuni și achiziții.